**Teófila Sasiaín Martínez**, nada na Coruña, foi unha pintora, ilustradora e profesora galega.

Traxectoria
-----------

Na obra de Sasiaín predomina a representación de figuras femininas nunha pintura de marcado carácter costumista.

A primeira referencia existente sobre ela, do 25 de abril de 1936, é unha fotografía na primeira páxina de *La Voz de Galicia* en que se afirmaba que era unha hábil debuxante e alumna avantaxada do profesor e académico de Belas Artes Mariano Yzquierdo. *La Voz de Galicia* publicou en 1939 o seu cadro *Tarde de toros*.

En 1940 obtivo un premio de debuxo artístico do Liceo de Artesáns de Santa María de Oza. Participou en exposicións colectivas realizadas na Coruña ao longo de toda a súa vida. Ese mesmo ano *La Voz de Galicia* falou do retrato que fixo da aristócrata Piluca Tovar titulado *Embeleso*, no que se recoñecía o emprego da cor. Ademais participou con dous cadros, *A proba da sandía* e *Maruxiña*, na Exposición Rexional de Belas Artes e Artes Decorativas organizada pola Real Sociedade Económica de Amigos do País de Santiago de Compostela.

Recibiu unha bolsa da Deputación da Coruña entre os cursos 1944-45 a 1948-49 para realizar os seus estudos de pintura na Escola Superior de Belas Artes de San Fernando de Madrid. En 1949 contribuíu cun óleo á exposición *100 anos de arte en Galicia* celebrada na Coruña.

En 1953 foi nomeada profesora de debuxo no instituto de Betanzos, onde traballou durante anos. Colaborou na revista local *Albor* publicada nesa localidade e que mostrou un gravado ilustrando *Saudade*.

Participou en 1953 xunto a outros pintores nunha exposición de artistas galegos celebrada na Coruña.

En 1967 realizou unha exposición antolóxica nas salas da Asociación de Artistas. En 1969 a *I Exposición de Bolseiros Provinciais* no palacio municipal ofreceu obra súa xunto coa doutros doce artistas tamén con bolsas. Na nova sobre a exposición recoñeceuse a súa pintura como de "clásico vigor".

Descoñécese a data do seu pasamento, aínda que foi anterior á retrospectiva que se lle dedicou en 1978.

Legado
------

En 1978 celebrouse unha exposición da súa obra como homenaxe póstuma no Centro Asturiano. Figurou no catálogo da exposición *Homenaje a pintores coruñeses* de 1983 e a súa obra *Ollos meigos* figura no catálogo do patrimonio artístico da Deputación da Coruña, publicado en 1991.

En 2019 dúas obras súas, realizadas en tinta e acuarela tituladas *Flores de tempada* e *Canto á Coruña*, esta última ilustrando un poema, formaron parte da exposición colectiva *Dibujantas, pioneras de la Ilustración* celebrada no Museo ABC.

Notas
-----

1. 1 2 3 4 5  González, Marta; Alix, Josefina; Replinger, Mercedes; Caso, Ángeles (2019). *DIBUJANTAS. PIONERAS DE LA ILUSTRACIÓN* (en castelán). Museo ABC. ISBN 978-84-949360-4-3.
2. 1 2  "Obra Diputacion OK.indd". *studylib.es* (en inglés). Consultado o 17 de outubro de 2019.
3. ↑  "Teófila Sasiaín". *La Voz de Galicia* (en castelán). Consultado o 19 de outubro de 2019. [*Ligazón morta*]
4. ↑  El Correo Gallego (3 de setembro de 1940). "Nuevo Liceo". *biblioteca.galiciana.gal*. Consultado o 17 de outubro de 2019.
5. ↑  El Correo gallego (22 de decembro de 1942). "Exposición de Arte en La Coruña". *biblioteca.galiciana.gal*. Consultado o 17 de outubro de 2019.
6. ↑  La Noche (6 de xuño de 2011). "Exposición de artistas gallegos". *biblioteca.galiciana.gal*. Consultado o 17 de outubro de 2019.
7. ↑  "Embeleso". *La Voz de Galicia*. 2 de agosto de 1940. Consultado o 17 de outubro de 2019.
8. ↑  "Nombramiento Profesor Especial de dibujo de Betanzos" (PDF). *BOE*. 31 de agosto de 1953. Consultado o 17 de outubro de 2019.
9. ↑  "Saudade" (PDF). *Albor* (2).
10. ↑  "Hoja Oficial del Lunes : Ano XIII Número 697 - 1953 marzo 9". *prensahistorica.mcu.es*. Consultado o 17 de outubro de 2019.
11. ↑  "Hoja Oficial del Lunes : Ano XIII Número 708 - 1953 maio 25". *prensahistorica.mcu.es*. Consultado o 17 de outubro de 2019.
12. ↑  "Exposición de Becarios Provinciales". *ABC* (Madrid). 24/07/1969. p. 45. Consultado o 17 de outubro de 2019.
13. 1 2  "Hoja Oficial del Lunes : Año XXXV Número 1646 - 1979 xaneiro 8". *prensahistorica.mcu.es*. Consultado o 17 de outubro de 2019.
14. ↑  "Bibliografía de Pintores Gallegos, el pintor Manuel Méndez Pena". *www.pintoresgallegos.com*. Consultado o 17 de outubro de 2019.
15. ↑  Liaño Pedreira, María Dolores; Fernández Rico-Arizmendi, Consuelo ([1991-2011]). *Catálogo del patrimonio artístico de la Diputación de A Coruña*. A Coruña: La Diputación. ISBN 9788498121483. OCLC 28426165. Consultado o 17 de outubro de 2019.
16. ↑  "Dibujantas". *Museo ABC* (en castelán). 27 de maio de 2019. Consultado o 3 de xuño de 2019.

Véxase tamén
------------

### Ligazóns externas

* Exposición *Dibujantas* no museo ABC en 2019
* Anécdotas de #Dibujantas: La vida de Teófila Sasiaín
* Visita audiovisual á exposición ‘Debuxantas. Pioneiras da ilustración’ en Nós Televisión